Johan Booysen en polisie se paaie skei | Maroela Media
Johan Booysen, Valke
Die polisie wou nie bekend maak waarom hulle besluit het om te skik met die geskorste KwaZulu-Natalse Valke-hoof, genl.maj. Johan Booysen nie, terwyl hy oor 'n paar maande sou aftree.
Brig. Sally de Beer, woordvoerder van die polisie, het gesê "die SAPD sal nie enige werkgewer/werknemer-sake voor die hom met die media bespreek nie".
Booysen het op sy Facebook-blad bekend gemaak dat hy die polisie verlaat het ná byna 42 jaar se diens.
Hy was die afgelope vyf jaar grootliks geskors uit sy amp sedert sy inhegtenisneming in 2012 oor beweerde korrupsie en swendelary. Hy het op Facebook gesê hy het 'n skikking met die polisie bereik, maar kan nie besonderhede daaroor bekend maak nie.
"Gister, 28 Februarie 2017, was my laaste dag met die SAPD (Valke). Die SAPD het besluit om met my te skik. Die ooreenkoms bepaal dat ek nie die besonderhede mag bekend maak nie. Ek is dankbaar vir die geleentheid wat ek gehad het om my medelandsburgers 42 jaar (wel, kort van twee maande) lank te kon dien."
Booysen sou in Julie aftree.
Hy het tereg gestaan op aanklagte van korrupsie en swendelary wat verband hou met bewerings dat hy 'n "moordbende" vir eie gewin bedryf het terwyl hy aan die hoof gestaan het van die Cato Manor-eenheid vir ernstige en gewelddadige misdaad.
Booysen ontken steeds alle bewerings. Hy hou vol dat hy 'n teiken is omdat hy korrupte sakelui in KwaZulu-Natal ondersoek en die NVG sy storie verander het na gelang van wie aan die hoof van dié instelling is.
Brig. Hangwani Mulaudzi, woordvoerder vir die direktoraat vir prioriteitsmisdaadondersoeke, beter bekend as die Valke, het alle navrae na die nasionale polisiewoordvoerder brig. Sally de Beer verwys.
De Beer het gesê die waarnemende polisiekommissaris, lt.genl. Khomotso Phahlane, het gesê hy het hoë agting vir genl.maj. Johan Booysen. "Hy het 'n groot bydrae gelewer tydens sy 42 diensjare en ons wens hom alles van die beste toe vir sy toekomsplanne," het Phahlane gesê.
Verdere hofaksie volg oor sportkwotas
Al weer Brig. Sally De Beer aan die woord. Jy kan net sowel die mikrofoon vir Zuma gee.
Stem,, Hulle dink die publiek is dom…Hulle is goed met woorde!!!
Ek hoop genl Booysen skryf 'n boek oor sy diens in die polisie. Behoort interessant te wees.
Van ons land se staatsamptenare het baie opgeoffer en tot stand gebring. Dink aan ons staatsveeartse se deelname aan tsetsevliegbestryding in Angola en Mosambiek in die 60's. (Sarcus)
Daar is selfs op n staatsveeartskantoor, ek dink dit was op Nongoma, geskiet. Die koeélgate kan glo nog gesien word.
Francois, hy is eintlik n majoor.
Ons saluut U dat U terug geveg het vir so lank om staatskaping aan die lig te bring. Die swape dink hulle is onaantasbaar en dat die gepeupel verewig vir hulle sal stem!
Die onlangste ontnugtering was wreed dat die gepeupel, desonondanks SADTOU se pogings om hulle dommer te maak, uiteindelik die lig begin sien het.